Ferhenga Kurdî-Tirkî a Zana Farqînî - Wîkîpediya

# Ferhenga Kurdî-Tirkî a Zana Farqînî

### Ji Wîkîpediya

Ferhenga Kurdî-Tirkî a Zana Farqînî

Ferhenga Kurdî-Tirkî ya Zana Farqînî, ferhenga kurdî-tirkî ya herî berfireh û mezin e.

Ferheng di sala 2004'an de, ji aliyê Enstîtuya Kurdî ya Stenbolê ve hatiye weşandin. Ferheng 2132 rûpel e û ebadên wê jî 16x23,5 cm ye. Ferheng tevî hev ji 166 hezar madeyî pêk tê. Ji van madeyan 131 hezar jê madeya destpêkê û 35 hezar jî berdewama madeyê ne. Bi gotineke din, 131 hezar peyv û 35 hezar jî biwêj û berdewama serê madeyê tê de cih digirin.

Bi awayekî berfirehtir li ser wateya peyvan hatiye sekinandin û bergindên wan ên bi zimanê tirkî hatine dayîn. Ji bo hêsanî û fesîhbûnê jî da ku bikarhêner karibin jê hîn baştir sûd û kelk wergirin, piştî her wateya peyvekê hevokên nimûneyî jî hatine dayîn. Ev yek ferheng havildar û bikarbartir kiriye.

Ev xebata duyemîn a Zana Farqînî ye, ku berê ferhenga Tirkî-Kurdî amade kiribû û dîsan Enstîtuya Kurdî ya Stenbolê ew di sala 2000'î de çap kiribû. Ferhenga Tirkî-kurdî jî ji 1278 rûpelan pêk tê û ebada wê jî 16x23,5 cm ye. Di vê ferhengê de, 40 hezar jê madeya destpêkê û 20 hezar jî berdewamiya madeyê, tevî hev 60 hezar made cih digirin.

Ferhenga herî mezin a Tirkî-kurdî ye, tê de ji wateyekê zêdetir berginda peyvên tirkî yên bi kurdî hatine dayîn ü her wiha piştî dana berginda her wateyî, hevokeke nimûneyî jî hatiye pêşkêşkirin. Bi vê yekê ferheng bikarbartir ango pratîktir bûye.

Çapa duyemîn a her du ferheng jî hatiye kirin.

Ji "http://ku.wikipedia.org../../../f/e/r/Ferhenga_Kurd%C3%AE-Tirk%C3%AE_a_Zana_Farq%C3%AEn%C3%AE_deda.html" hatiye standin.

Kategorî: Ferheng

##### Views

- Gotar
- Guftûgo
- Revîzyona niha

##### Lêbigere